शूटिंग के दौरान सेट पर घायल हुईं तापसी पन्नू, कहीं जले हाथ तो कहीं पैरों में हुआ फ्रैक्चर- देखें Photos  
अपनी फिल्म के सेट पर घायल हुईं तापसी पन्नू
वायरल हो रही है उनकी तस्वीर
इस फोटो पर खूब रिएक्शन आ रहे हैं
बॉलीवुड की मशहूर एक्ट्रेस तापसी पन्नू  (Taapsee Pannu) इस समय अपनी फिल्म 'गेम ओवर' (Game Over) की तैयारियों में लगी हुई हैं. तापसी पन्नू  (Taapsee Pannu) अक्सर अपने सेट और शूटिंग की वीडियो व फोटोज सोशल मीडिया पर शेयर करती हैं. अभी हाल ही में तापसी पन्नू  (Taapsee Pannu) ने अपने इंस्टाग्राम अकाउंट पर एक फोटो शेयर की, जिसमें उन्हें काफी चोटें लगी हुई थीं. तापसी पन्नू  (Taapsee Pannu) की इस फोटो में कहीं उनके हाथ जले या छिले हुए दिख रहे हैं तो कहीं उनके पैर में फ्रैक्चर हुआ है. तापसी पन्नू  (Taapsee Pannu) की फोटो पोस्ट होने के बाद से ही सोशल मीडिया पर वायरल होना शुरू हो गई. साथ ही लोगों ने इसपर कमेंट करके अपनी संवेदनाएं भी जाहिर कीं. 

Yes yes, chiffon sarees in snow capped mountains for 25 days would've been tougher... so I chose all this #GameOver #ActorsLife
A post shared by  Taapsee Pannu (@taapsee) on Jun 8, 2019 at 8:36pm PDT

फिल्म 'बदला' और 'मुल्क' में अपनी जबरदस्त एक्टिंग करने वाली तापसी पन्नू  (Taapsee Pannu) की एक फोटो में उनके हाथ बुरी तरह जले हुए नजर आ रहे हैं, इसके साथ ही उनके पैरों में भी प्लास्टर बंधा हुआ है. तापसी पन्नू  (Taapsee Pannu) की इन फोटोज को देखकर लगता है कि उन्हें कितनी चोटें लगी हुई हैं. अपनी फोटो इंस्टाग्राम पर पोस्ट करते हुए तापसी पन्नू  (Taapsee Pannu)ने लिखा 'हां हां, बर्फ से ढके पहाड़ पर शिफॉन की साड़ी पहनकर 25 दिनों तक काम करना काफी मुश्किल होता है...इसलिए मैनें यह चुना.' हालांकि ये उनका मेकअप है या फिर सच में उन्हें चोट लगी है, इस बात का पता अभी नहीं चल पाया है.
 तापसी पन्नू  (Taapsee Pannu) की इस फोटो पर बॉलीवुड एक्ट्रेस एवलिन शर्मा (Evelyn Sharma) ने कमेंट करते हुए उनसे संवेदनाएं जताईं. एवलिन शर्मा (Evelyn Sharma) ने अपने कमेंट में कहा 'ओएमजी तापसी क्या हुआ!! तुम्हें ढेर सारा प्यार, जल्दी से ठीक हो जाओ.' इसके अलावा एक्ट्रेस नीना गुप्ता (Neena Gupta) ने भी तापसी पन्नू की फोटो पर कमेंट करते हुए अपना दुख जताया.
बता दे कि तापसी पन्नू  (Taapsee Pannu) ने अपने एक्टिंग करियर की शुरुआत तेलुगु फिल्म से 2010 में की थी. इसके बाद तापसी पन्नू 'पिंक, बदला, मुल्क, जुड़वा 2' और बॉलीवुड की कई हिट फिल्मों में नजर आ चुकी हैं. फिल्म बदला और पिंक में उनकी एक्टिंग को काफी सराहा गया था. तापसी पन्नू  (Taapsee Pannu) अपनी अपकमिंग फिल्म  'गेम ओवर' (Game Over) में 'स्वप्ना' का किरदार निभा रही हैं. तापसी पन्नू की यह फिल्म 14 जून को दुनियाभर में रिलीज हो जाएगी. फिल्म 'गेम ओवर' (Game Over) को अश्विन सरवनन ने डायरेक्ट किया है. इसका प्रोडक्शन वाई नॉट स्टूडियोज और रिलायंस एंटरटेनमेंट के बैनर तले किया जा रहा है.